# เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต
เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสต์ (พระนามเต็ม: ลอแรน ออตโต คาร์ล อเมดิอุส ธาดิอุส มาเรีย ปิอุส แอนเดรียส์ ฟอน ฮาพส์บวร์ค-ฮาพส์บวร์ค-โลทริงเงิน) ประสูติเมื่อวันที่ 16 ธันวาคม พ.ศ. 2498 ณ โรงพยาบาลเบลเวอแดร์ เมืองฮอยส์ เดอ ซายน์ ประเทศฝรั่งเศส เป็นพระโอรสองค์โตและพระราชบุตรองค์ที่ 2 ใน อาร์ชดยุกโรแบร์ตแห่งออสเตรีย-เอ็สเทอและอาร์ชดัชเชสมาร์เกรีตาแห่งออสเตรีย-เอ็สเทอ เป็นพระราชนัดดาในจักรพรรดิคาร์ลที่ 1 แห่งออสเตรีย ทางฝ่ายพระบิดา และเป็นพระนัดดาในเจ้าชายอเมดิโอ ดยุกที่ 3 แห่งออสตา ทางฝ่ายพระมารดา พระองค์ทรงเป็นองค์พระประมุของค์ปัจจุบันแห่งพระราชอิสริยยศ อาร์ชดยุกแห่งออสเตรีย-เอ็สเทอ; Archduke of Austria-Este และ ดยุคแห่งโมเดนา (Duke of Modena) หลังจากที่พระบิดาของพระองค์สิ้นพระชนม์

พระองค์ทรงอภิเษกสมรสกับเจ้าหญิงอัสตริดแห่งเบลเยียม ซึ่งเป็นพระราชธิดาเพียงพระองค์เดียวในสมเด็จพระราชาธิบดีอัลแบร์ที่ 2 และสมเด็จพระราชินีเปาลาแห่งเบลเยียม เมื่อวันที่ 22 กันยายน พ.ศ. 2527 มีพระโอรส-พระธิดารวมทั้งสิ้น 5 พระองค์ ดังนี้
 อาร์ชดยุก อเมเดโอ มารี โจเซฟ คาร์ล ปีแอร์ ฟิลลิปเป้ เปาลา Amedeo Marie Joseph Carl Pierre Philippe Paola von Habsburg-Lorraine) เจ้าชายแห่งเบลเยียม ประสูติเมื่อวันที่ 21 กุมภาพันธ์ พ.ศ. 2530
 อาร์ชดัชเชส มาเรีย ลอว์รา ซีต้า ลอว์รา ซีต้า เบียทริกซ์ เจอร์ฮาร์ด (Maria Laura Zita Beatrix Gerhard von Habsburg-Lorraine) เจ้าหญิงแห่งเบลเยียม ประสูติเมื่อวันที่ 26 สิงหาคม พ.ศ. 2531
 อาร์ชดยุก โจอาคิม คาร์ล มาเรีย นิโคเลาส์ อิสซาเบลล์ (Joachim Carl Maria Nikolaus Isabelle von Habsburg-Lorraine) เจ้าชายแห่งเบลเยียม ประสูติเมื่อวันที่ 9 ธันวาคม พ.ศ. 2534
 อาร์ชดัชเชส ลุยซา มาเรีย แอนนา มาร์ทีน พีลาร์ (Luisa Maria Anna Martine Pilar von Habsburg-Lorraine) เจ้าหญิงแห่งเบลเยียม ประสูติเมื่อวันที่ 11 ตุลาคม พ.ศ. 2538
 อาร์ชดัชเชส เลติเชีย มาเรีย นอร่า แอนนา โจคิม ซีต้า (Laetitia Maria Nora Anna Joachim Zita von Habsburg-Lorraine) เจ้าหญิงแห่งเบลเยียม ประสูติเมื่อวันที่ 23 เมษายน พ.ศ. 2546

พระองค์ทรงได้รับพระอิสริยยศเป็น เจ้าชายแห่งเบลเยียม เมื่อวันที่ 10 พฤศจิกายน พ.ศ. 2538 ตามพระราชกฤษฎีกา และพระราชโองการของสมเด็จพระราชาธิบดีแห่งเบลเยียม ปัจจุบัน พระองค์มีพระอิสริยยศอย่างเป็นทางการว่า อาร์ชดยุกแห่งออสเตรีย-เอ็สเทอ และ เจ้าชายแห่งเบลเยียม

 พระอิสริยยศ 

 16 ธันวาคม พ.ศ. 2498 – 10 พฤศจิกายน พ.ศ. 2538: ฮิสอิมพีเรียลและรอยัลไฮเนส อาร์ชดยุกลอแรนแห่งออสเตรีย-เอ็สเทอ และเจ้าชายแห่งฮังการี (His Imperial & Royal Highness Archduke Lorenz of Austria-Este and the Prince Royal of Hungary) 
 10 พฤศจิกายน พ.ศ. 2538 – 7 กุมภาพันธ์ พ.ศ. 2539: ฮิสอิมพีเรียลและรอยัลไฮเนส อาร์ชดยุกลอแรนแห่งออสเตรีย-เอ็สเทอ และเจ้าชายแห่งเบลเยียม  (His Imperial and Royal Highness Archduke Lorenz of Austria-Este and the Prince of Belgium) 
 7 กุมภาพันธ์ พ.ศ. 2539 – ปัจจุบัน: ฮิสอิมพีเรียลและรอยัลไฮเนส อาร์ชดยุกผู้ปกครองแห่งออสเตรีย-เอ็สเทอ ดยุคแห่งโมเดนา และเจ้าชายแห่งเบลเยียม  (His Imperial and Royal Highness The Archduke of Austria-Este, The Duke of Modena, and the Prince of Belgium) 

 ราชตระกูล 
+พระราชตระกูลในสามรุ่นของอาร์ชดยุกลอแรนแห่งออสเตรีย-เอ็สเทอ อาร์ชดยุกลอแรนแห่งออสเตรีย-เอสต์เจ้าชายแห่งเบลเยียม พระชนก:อาร์ชดยุกโรเบิร์ตแห่งออสเตรีย-เอ็สเทอ พระอัยกาฝ่ายพระชนก:สมเด็จพระจักรพรรดิคาร์ลที่ 1 แห่งออสเตรีย พระปัยกาฝ่ายพระชนก:อาร์ชดยุกออทโท ฟรานซ์แห่งออสเตรีย พระปัยยิกาฝ่ายพระชนก:เจ้าหญิงมาเรีย โจเซฟ่าแห่งแซ็กโซนี พระอัยยิกาฝ่ายพระชนก:เจ้าหญิงซีต้าแห่งบูร์บอง-ปาร์มา พระปัยกาฝ่ายพระชนก:ดยุคโรเบิร์ตที่ 1 แห่งปาร์มา พระปัยยิกาฝ่ายพระชนก:เจ้าหญิงมาเรีย แอนโตเนียแห่งโปรตุเกส พระชนนี:อาร์ชดัชเชสมาเกอริต้าแห่งออสเตรีย-เอสต์ พระอัยกาฝ่ายพระชนนี:เจ้าชายอเมดิโอ้ ดยุคแห่งอ๊อสต้า พระปัยกาฝ่ายพระชนนี:เจ้าชายเอ็มมานูเอล ฟิลิเบอร์โต ดยุคแห่งอ๊อสต้า พระปัยยิกาฝ่ายพระชนนี:เจ้าหญิงเฮเลนแห่งออลีญงส์ พระอัยยิกาฝ่ายพระชนนี:เจ้าหญิงแอนน์แห่งออลีญงส์ พระปัยกาฝ่ายพระชนนี:เจ้าชายฌอง ดยุคแห่งกุยส์ พระปัยยิกาฝ่ายพระชนนี:เจ้าหญิงอิสซาเบลล์แห่งออลีญงส์ ดัชเชสแห่งกุยส์

ล
ล
ล
ล
ล
ล
หมวดหมู่:เจ้าชายเบลเยียม
หมวดหมู่:เจ้าชายโบฮีเมีย
หมวดหมู่:เจ้าชายฮังการี
หมวดหมู่:ผู้อ้างสิทธิในราชบัลลังก์